A hőmérséklet befolyása a lepkékre. 1 ) 



Irta A. Aigner Lajos. 



Azzal a kérdéssel : vájjon a hőmérséklet változásának van-e 

 és minő befolyása a lepkékre? Már a 40-es évek óta foglalkoztak 

 gyakorlatilag is: Dorfmeister (1845.), Koch G. (1856.), és 

 Weismann A. (1868.) német; majd Edwards és Merri- 

 field angol; s a legújabb időben a legnagyobb apparátussal s a 

 legnagyobb sikerrel Dr. Fischer és Dr. Stand fuss H. svájczi 

 tudósok. 



Kísérleteik a biológiai kutatásra nézve rendkívül fontosak és 

 jelentősek elannyira, hogy horderejűk manapság még hozzávehe- 

 tőleg sem mérlegelhető. 



A lepkeszárny, színeinek gyöngéd zománczával kétségkívül a 

 legfinemabb és legpontosabb reagáló biológiai kisérleti tárgyak 

 egyike és a hőmérsékleti kísérletek a fajok, variáczi Jk és aberrácziók 

 keletkezésének és átalakulásának kérdésére nézve alapvető jelentő- 

 séggel bírnak. 



Ezeket a kísérleteket kivétel nélkül bábokon végezték, még 

 pedig 12 — 1H óra idős bábokon, mert az ennél frissebb, fiatalabb 

 báb elpusztul s az idősebben már nem fog a hőmérséklet vál- 

 tozása. 



A bábokat igen magas vagy igen alacsony hőmérsékletnek 

 teszik ki, még pedig két-két kategória szerint : I. enyhébb meleg- 

 nek + 35 C. toktól -f 42 C. fokig és II. hőségnek, azaz -f 42 C. 

 foktól + 46 C. fokig, mindkét esetben több napon át néhány óra 

 hosszat és viszont I. enyhébb hidegnek, vagyis -4- 10 C. foktól a 

 fagypontig, és II. nagy hidegnek, a fagyponttól — 20 C. fokig, több- 

 nyire 40 — 48 napig jégszekrényben, majd 10 napig 4- 13 C. fokú 

 pinczehelyiségben, végül pedig 12—14 napig, illetőleg a lepke 

 kikeléséig 23 foknyi szobamelegségben. 



Lehetetlen mindazon módozatokat felsorolnom, melyeket 

 ezeknél az ernyedetlen buzgalommal, bámulatos kitartással és 

 példás pontossággal folytatott kísérleteknél alkalmaznak, valamint 

 felemlítenem mindazon kérdéseket és következtetéseket, melyekre 

 ezek a kísérletek végtelen változatossággal okot szolgáltatnak. 



l ) Előadta a szerző az állattani szakosztály 1!>0U. november 9-iki ülésén. 



